A hulladékról szóló 2012. évi CLXXXV. törvény módosításával elérni kívánt cél, hogy megfeleljen a hulladékokról és egyes irányelvek hatályon kívül helyezéséről szóló 2008/98/EK európai parlamenti és tanácsi irányelv II. mellékletének módosításáról szóló, 2015. július 10-i 2015/1127/EU bizottsági irányelvnek, valamint a hulladékokról és egyes irányelvek hatályon kívül helyezéséről szóló, 2008. november 19-i 2008/98/EK európai parlamenti és tanácsi irányelv 7. cikk (3) bekezdésében foglaltaknak. A bizottsági irányelvet legkésőbb 2016. július 31-ig kell átültetni.

A tervezet további célja a jogalkalmazási tapasztalatok alapján a hulladéklerakási járulékfizetéssel érintett hulladék fajtájának, jellegének és típusának pontosabb meghatározása, az egyszerűsítés és az egységes jogértelmezés megteremtése, valamint az adminisztratív és egyéb vállalkozói terhek csökkentése.